stanford-oval/wikipedia huggingface dataset:
אליזבת גריי ויינינג
כתיבתה לילדים

ספרי הילדים של ויינינג מרבים לעסוק בדמויות היסטוריות כמו ויליאם פן, וולטר סקוט, פלורה מקדונלד, או שיקספיר. כתיבתה מאובחנת בהקפדה על דיוק בפרטים היסטוריים ופרשנות מהימנה של האירועים. בספרה "פן" היא עוסקת בהמרת אמונתו של ויליאם פן לדת הקווייקרית ובקונפליקט שהתפתח מכך עם אביו. היא מפתחת את אישיותו של פן ומסייעת בכך להאיר את תפקידו החשוב בהיסטוריה האמריקאית המוקדמת. פלורה מקדונלד, דמות נוספת מראשית מלחמת העצמאות האמריקאית מהווה בסיס לגיבורת הספר "מגי מקינטוש". הספר מבוסס על יומניה של מקדונלד. גיבורה אחרת של ויינינג בספר "ג'יין הופ" מספרת את סיפור מלחמת האזרחים מנקודת ראות דרומית. הספר שזיכה אותה במדליית ניוברי -Adam of the road - עוסק בחיי נער אנגלי בתקופתו של צ'וסר. דמותו של הגיבור משמשת כאמצעי בידי ויינינג לפענח ולפרש תקופה היסטורית זו באנגליה. הביקורת הספרותית שיבחה את סגנונה ושפתה המיוחדים של ויינינג, את האמינות שבכתיבתה, ויכולתה הגבוהה להזדהות עם גיבוריה.
אותות כבוד

מדליית ניוברי 1943
מסדר הכתר היקר 1950
רשימת פרסומים חלקית

Meredith's Ann (1927
(Tangle Garden (1928
(Meggy MacIntosh (1930(אנ')
(Jane Hope (1933
(Young Walter Scott (1935(אנ')
(Beppy Marlowe (1936
(Penn (1938(אנ')
(Contributions of the Quakers (1939
(The Fair Adventure (1940
(Adam of the Road (1942(אנ')
(Sandy (1945
(Windows for the Crown Prince (1952
(The Virginia Exiles (1955
(Friend of Life: A Biography of Rufus M. Jones (1958
(The Cheerful Heart (1959
(Return to Japan (1960
(I Will Adventure (1962
(Take Heed of Loving Me (1963
(Flora: A Biography (1966
(I, Roberta (196
(Quiet Pilgrimage (1970
(The Taken Girl (1972
(Being Seventy: The Measure of a Year (1978
(Harnessing Pegasus: Inspiration and Meditation (1978
(Mr. Whittier (1974
(A Quest There Is (1982
הערות שוליים

1 2 3  Dinitia Smith, Memorial: Elizabeth Gray Vining, באתר www.findagrave.com, ‏December 1999
↑  Capt Morgan Fisher Vining, באתר www.findagrave.com
↑  Chuck Fager, An Appreciation of Elizabeth Gray Vining, Types & Shadows|Journal of the Fellowship of Quakers in the Art, ‏1999
1 2  Elizabeth Gray Vining, Windows for the Crown Prince, London: Michael Joseph, 1952, עמ' 12-27
1 2  Peter D. Sieruta, The "Schoolmarm" and the Crown Prince, Collecting Children's Books, ‏6th May 2009
↑  Elizabeth Gray Vining:, Windows for the Crown Prince, London: Michael Joseph, 1952, עמ' 48
↑  Elizabeth Gray Vining, Windows for the Crown Prince, London: Michael Joseph, 1952, עמ' 90
↑  Elizabeth Gray Vining, Windows for the Crown Prince, London: Michael Joseph, 1952
↑  Elizabeth Gray Vining, A Quest There Is, Lebanon Pennsylvania: Pendle Hill, 1982, עמ' 20
↑  Vicki Palmquist, Gray, Elizabeth Janet, באתר https://www.bookologymagazine.com
↑  ראה רשימת מקבלי אות "מסדר הכתר היקר" בוויקיפדיה באנגלית.
↑  מקבץ הספדים בעיתונות בארה"ב וביפן, באתר Archive.today
1 2 3  Editors: Tracey Chevalier, D.L. Kirpatrick, Twentieth Century Children's Writers, 3rd edition, Chicago and London: St. James Press, 1989, עמ' 1000-1001
| --- | --- |
בקרת זהויות :  NLI: 987007309947005171  GND: 136881432  ISNI: 0000 0001 1488 3324  LCCN: n50013464  NDL: 00476631  NTA: 087507536  SNAC: w69g5tt1  SUDOC: 077846931  Trove: 1003477  VIAF: 17746641   WorldCat (עם VIAF): 17746641 
הקיסר הירוהיטו וחמישה מילדיו בשנת 1941. נסיך הכתר, אקיהיטו, שני משמאל.
אות "מסדר הכתר היקר" היפני
הרמין נגהדליאן

הרמין נגהדליאן (בארמנית: Հերմինե Նաղդալյան; נולדה ב-28 ביולי 1960) היא כלכלנית ופוליטיקאית ארמנית, המחזיקה בתפקיד סגנית יו"ר האספה הלאומית.
ביוגרפיה

נגהדליאן נולדה בירוואן. יש לה דוקטורט בכלכלה מהמכון הלאומי לכלכלה של ירוואן.
נגהדליאן נבחרה לאספה הלאומית לייצג את מחוז 49 כנציגת המפלגה הרפובליקנית של ארמניה ב-1995. היא חברה בוועדת חוק ומשפט ובוועדת הכלכלה של הממשלה. ב-31 במאי 2012 היא נבחרה לשמש כסגנית יו"ר האספה הלאומית. בשנת 2014, היא הפכה לנשיאת ארמניה דה פקטו למשך שלושה ימים בזמן שהנשיא סרז' סרקזיאן ויו"ר האספה הלאומית הוביק אברהמיאן היו מחוץ למדינה.
נגהדליאן עמדה בראש קבוצת ידידות ארמניה-ארצות הברית הפרלמנטרית. ב-2015, שגריר ארצות הברית ריצ'רד מ מילס קרא להתפטרותה מהקבוצה בשל חברותה במועדון "גריבויידוב" הרוסי, והיא הגישה את התפטרותה.
נגהדליאן עמדה בראש המשלחת הארמנית לאספה הפרלמנטרית של מועצת אירופה (PACE). ב-25 בפברואר 2011 היא נבחרה כיו"ר ועדת PACE הוועדה לענייני כלכלה ופיתוח, ובינואר 2016 היא הפכה לסגנית הנשיא של PACE, והנהיגה את המושב השני של הארגון.
נגהדליאן היא ראש מועצת הנשים של המפלגה הרפובליקנית הארמנית, אשר משמשת כחברה נבחרת במפלגת העם האירופית.
ביוגרפיה > חיים אישיים

נגהדליאן נשואה לדאוויט בגלריאן, ויש להם חמישה ילדים. ב-2016, החברה שלהם Sisian BUAT זכתה בחוזה ממשלתי לבניית כבישים השווה מעל ל-636 מיליון דרכמונים (1.3 מיליון דולר).
פרסים

מדליית מכתר הארמנית לשנת 2011
מסדר החברות של הפדרציה הרוסית, 2014
הערות שוליים

↑  "Hraparak: Hermine Naghdalyan becomes temporary de facto President of Armenia". Panorama.am. 31 בינואר 2014. נבדק ב-2 בדצמבר 2016. {{cite web}}:  (עזרה)
↑  "Newspaper: US ambassador urges Armenia official to resign". News.am. 19 באוגוסט 2015. נבדק ב-2 בדצמבר 2016. {{cite web}}:  (עזרה)
↑  "Hermine Naghdalyan responds to Turkish FM in PACE". ArmenPress. 13 באוקטובר 2016. נבדק ב-2 בדצמבר 2016. {{cite web}}:  (עזרה)
↑  "Hermine Naghdalyan refers to anti-Armenian reports included in PACE agenda". ArmenPress. 14 בינואר 2016. נבדק ב-2 בדצמבר 2016. {{cite web}}:  (עזרה)
↑  "Hermine Naghdalyan elected as PACE Vice President". ArmenPress. 25 בינואר 2016. נבדק ב-2 בדצמבר 2016. {{cite web}}:  (עזרה)
↑  "Hermine Naghdalyan Chairs PACE Session". armedia. 11 באוקטובר 2016. נבדק ב-2 בדצמבר 2016. {{cite web}}:  (עזרה)
↑  "Hermine Naghdalyan presented to European female colleagues the proposed quota changes to the Electoral Code". Women & Society. womennet.amdate=11 April 2016. נבדק ב-2 בדצמבר 2016. {{cite web}}:  (עזרה)
↑  Abrahamyan, Gayane (26 במרץ 2010). "Long Way to Go for Women". Institute for War and Peace reporting. נבדק ב-2 בדצמבר 2016. {{cite web}}:  (עזרה)
↑  "Connecting local and national decision-makers: women taking the lead". UNDP. 8 ביולי 2014. נבדק ב-2 בדצמבר 2016. {{cite web}}:  (עזרה)
↑  Shirinov, Rashid (25 באוגוסט 2016). "Armenian treasury devastated". Azernews. נבדק ב-2 בדצמבר 2016. {{cite web}}:  (עזרה)
↑  "Presidential decree awarding medals of the Republic of Armenia". 14 בספטמבר 2011. {{cite web}}:  (עזרה)
↑  "RA NA Deputy Speaker Hermine Naghdalyan was awarded the Friendship order". The Republican Party of Armenia. 19 בדצמבר 2014. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הרמין נגהדליאן".
גלאם מטאל

| --- | --- |

להקת קיקס בהופעה ב-1983 ,אחת מהלהקות הבולטות בז'אנר
 מקורות סגנוניים:  הבי מטאל, פופ רוק, הארד רוק, בלוז רוק, גלאם רוק ורוק אנד רול.
 מקורות תרבותיים:  שנות ה-80 המוקדמות, ארצות הברית והממלכה המאוחדת
 מוצא:  ארצות הברית, הממלכה המאוחדת 
 כלים:  גיטרה חשמלית (לעיתים קרובות שתיים), גיטרה בס, זמרה, תופים, כלי מקלדת
 פופולריות מיינסטרים:  מרבית בין 1983 ל-1991. תחייה מתונה מאז שנת 2000.
 סצנות אזוריות
 לוס אנג'לס, ניו יורק, הממלכה המאוחדת, קנדה, שוודיה, פינלנד
 
גלאם מטאל (באנגלית: Glam metal; תרגום חופשי: מתכת זוהרת) הוא תת-ז'אנר של סגנון ההבי מטאל אשר פרח בשנות ה-70 המאוחרות ובשנות ה-80 המוקדמות של המאה ה-20 בארצות הברית, בייחוד בשדרות סנסט בלוס אנג'לס. הז'אנר הגיע לפסגת הפופולריות שלו במהלך שנות השמונים עם להקות כמו מוטלי קרו, בון ג'ובי ו-Guns N' Roses. סגנון זה הפך למוזיקת רוק פופולרית במהלך שנות השמונים ותחילת שנות התשעים.
הז'אנר שילב את המראה המצועצע של להקות הגלאם רוק משנות ה-70, (כדוגמת דייוויד בואי והניו יורק דולס) יחד עם נגינה בסגנון הבי מטאל והארד רוק (בהשפעת להקות כמו ואן היילן, אליס קופר, קיס ואירוסמית).
הליריקה בגלאם מטאל מדברת על נושאים כמו אהבה, סקס, סמים, רוקנ'רול ואלכוהול. המוזיקה מאופיינת בשימוש גיטרות מלודיות, שירה נקייה וגבוהה, פזמונים קליטים ולעיתים גם קלידים (פחות נפוצים בהבי מטאל מסורתי).
עד שנות התשעים המוקדמות המוקדמות נהנה סגנון ה-"Hair metal" מדומיננטיות במצעדי הפזמונים העולמיים, אולם בשנים 1991–1993 חלה ירידה דרסטית בפופולריות שלו עקב התפתחות מוזיקת הגראנג' עם להקות כדוגמת נירוונה. עם זאת, מאז תחילת שנות ה-2000 מתרחשת תחייה של הז'אנר, שבאה לידי ביטוי בעיקר בשוודיה.
מאפיינים

מוזיקלית, שירי גלאם מטאל הם שירי הארד רוק והבי מטאל, בתוספת פזמונים קליטים בהשפעת מוזיקת פופ. מרכיב מרכזי בשירים יהיה סולו גיטרה. מהז'אנר יצאו גיטריסטים מהמוערכים בהיסטוריה, דוגמת סלאש, אדי ואן היילן, סטיב ואי, ג'ורג' לינץ', מייקל אנג'לו באטיו, דיימבאג דארל, ויויאן קמפבל, רנדי רודס וריצ'י סמבורה.
חיצונית, הז'אנר אימץ את המראה של להקות הגלאם רוק הבריטיות משנות ה-70, שכולל שיער מנופח, לבוש צעקני וראוותני, ולעיתים גם איפור.
ההיבטים הוויזואלים של הז'אנר משכו מפיקי טלוויזיה, ובייחוד את ערוץ MTV שהקמתו התרחשה במקביל להתפתחות הז'אנר.
בנוסף, רבות מלהקות הגלאם מטאל (בייחוד מוטלי קרו וGuns N' Roses) נודעו לשמצה בשל אורח החיים המסוכן והדקדנטי שלהן שכלל שימוש מופרז בסמים ובאלכוהול וכן קיום מסיבות פרועות.
מקור השם

לעיתים השם Pop metal משמש כשם-נרדף לגלאם מטאל, אך לעיתים הכוונה היא לתנועה קשורה אך נפרדת.
יש המבדילים בין גלאם מטאל, שמאפייניו הם איפור ולבוש צעקני (כדוגמת טוויסטד סיסטר ומוטלי קרו) לבין פופ מטאל שמשמש כשם כולל לכל מוזיקת ההארד רוק וההבי מטאל שהושפעה מפופ בשנות ה-80 (כדוגמת יורופ, בון ג'ובי ודף לפרד).
שם נוסף אשר מקובל לסגנון זה הוא Hair metal (או בתרגום חופשי לעברית "מטאל שיער"), מונח אשר הפך פופולרי במהלך שנות התשעים ונובע מהאופנה שהייתה מקובלת בקרב הלהקות שניגנו בסגנון זה לגדל שיער ארוך ומנופח. בתקופת שיא הפופולריות של סגנון זה, הסגנון היה מוכר בעיקר כ"הבי מטאל" או פשוט "מטאל".
הגל הראשון (1981–1984)

בתחילת שנות ה-80 להקות רבות בארצות הברית התחילו לנוע לקראת הסאונד שייקרא בהמשך גלאם מטאל, לדוגמת להקת Kix ולהקת Night Ranger, שב-1983 אחד משיריה ("Sister Christian") הגיעה למקום החמישי בבילבורד הוט 100.
הלהקה הניו-יורקית טוויסטד סיסטר הוציאה את אלבומה הראשון ב-1982.
הסצנה הכי פעילה הייתה המועדונים לאורך שדרת סנסט בהוליווד, בלוס אנג'לס, קליפורניה. המועדונים הללו נמנעו מהבאת להקות פאנק רוק מתוך חשש לאלימות, מה שיצר קרקע נוחה לפריחת הגלאם מטאל. בין הלהקות הראשונות שיצאו מהמועדונים האלו הייתה מוטלי קרו, עם האלבומים "Too Fast For Love" ב-1981 ו"Shout At The Devil" ב-1983. האלבום "Metal Health" של להקת Quiet Riot (במקור להקתו של רנדי רודס, שעבר לנגן עם אוזי אוסבורן ב-1980 ונפטר ב-1982) היה לאלבום הגלאם מטאל הראשון (וייתכן גם האלבום ההבי מטאל הראשון) שהגיע למקום ראשון במצעד 200 האלבומים של בילבורד.
בשנתיים הבאות, להקות רבות מלוס אנג'לס, ביניהם להקת Ratt, להקת Dokken ועוד להוציא את אלבומי הבכורה שלהם, שזכו להצלחה נרחבת והשמעות רבות ברדיו וב-MTV.
שקיעה (1991–1997)

בתחילת שנות ה-90 חלה ירידה דרסטית בפופולריות של הז'אנר. אחת מהסיבות לשינוי זה הייתה הגישה לבלדות - שירים איטיים, שקטים ומרגשים שלאט לאט נבנו לקראת סיום דרמטי, שבהתחלה היו פופולריים מאוד ובהמשך איבדו את הפופולריות שלהם. במקביל להקות רבות שהתחילו ב-1990 ו-1991 ניסו להעתיק את הלהקות המוצלחות יותר, מה שגרם לרתיעה גדולה של קהל היעד.
עם זאת, הגורם המרכזי לירידה בפופולריות הוא התפתחות סגנון הגראנג'. ב-1991 להקת נירוונה הוציאו את אלבומם השני, "Nevermind", שסלל את הדרך לפריצתה של תנועת הגראנג', ששלטה בתעשיית המוזיקה במחצית הראשונה של שנות התשעים. כתוצאה מהצלחתו של האלבום הקהל נחשף ללהקות גראנג' נוספות כגון סאונדגארדן, פרל ג'אם ואליס אין צ'יינס ותרם להצלחתן. כמו כן הצלחת האלבום הכניסה את הרוק האלטרנטיבי היישר ללב המיינסטרים האמריקאי. הסאונד המלוכלך החדש ששילב הבי מטאל עם הארדקור פאנק, נפטר מסולואים של גיטרה, וכלל ליריקה אפלה משך תשומת לב רבה. MTV הפנה את גבו למה שהוא התחיל לכנות כ"להקות השיער" והשמיע אותם רק מאוחר בלילה.
באקלים המוזיקלי החדש להקות רבות ניסו לשנות את סגנונם (כדוגמת דף לפארד, ובון ג'ובי שהתרחקו ממקורות הגלאם מטאל שלהם ופנו לכיוון שהושפע יותר מאמנים כמו ברוס ספרינגסטין) וחלקם ניסו להיאבק על הסאונד המקורי שלהם ללא הועיל. ללא השמעות ברדיו, להקות הגלאם מטאל לא יכלו לתקשר עם המעריצים שלהם ונשכחו מהתודעה.
בעקבות כך, להקות רבות - Skid Row, Ratt, Cinderella וסטרייפר התפרקו, וההרכבים של מוטלי קרו, פויזן וסלאות'ר השתנו רבות מה שגרם לירידה נוספת בפופולריות שלהם ואיבוד קהל. חברייה של להקת Guns N' Roses חלקם פוטרו ואיזי סטראדלין (1991), סלאש (1996) ודאף מק'אגן (1998) עזבו בעקבות מתיחות עם הסולן אקסל רוז.
תחייה (1998 עד היום)

עם סוף שנות ה-90, פופולריות מוזיקת הגראנג' גם היא נפגעה לטובת אמני היפ הופ, ובמקביל ז'אנר הגלאם החל לעבור מעיין תחייה ושיקום. להקות שהתפרקו התאחדו מחדש ויצאו לסיבובי הופעות, ולהקות צעירות חדשות רבות הוקמו וניסו לשחזר את הסאונד המקורי של הז'אנר.
בעקבות גל פופולריות חדש לשירם "The Final Countdown", יורופ חזרו ויצאו לסיבובי הופעות בעולם ושחררו אלבומים חדשים.
להקת בון ג'ובי הצליחו ליצור להיט עצום ב-2000 עם השיר "It's My Life", בהמשך (2007) הם גם הוציאו אלבום קאנטרי שהצליח מאוד וב-2009 הם שוב חזרו למקורות ההארד רוק שלהם עם האלבום The Circle. סיבובי ההופעות שלהם ב-2008 וב-2010 היו סיבובי ההופעות הריווחים ביותר, יותר מכל אמן אחר. ב-2011 הם היו במקום השני, אחרי U2 ולפני ליידי גאגא.
גם פויזן וגם מוטלי קרו התאחדו עם חבריהם המקוריהם ויצאו לסיבובי הופעות מצליחים מאוד ב-2005. הם גם יצאו למסע הופעות משותף בארצות הברית ב-2011. Skid Row, Night Ranger, Ratt, Cinderella, סטרייפר ועוד להקות רבות חזרו לפעול ויצאו לסיבובי הופעות.
בשנת 2005, בלדת הרוק "Sorry" של הלהקה האמריקנית Buckcherry הגיעה למקום העשירי במצעד טופ 100 של בילבורד, ובעונה העשירית של אמריקן איידול הזמר ג'יימס דורבין הגיע למקום הרביעי בגמר, לאחר שהופיע עם שירים של בון ג'ובי, ג'ודס פריסט ואירוסמית'.
התעניינות מחודשת בז'אנר נוצרה בעקבות האינטרנט. הלהקה הבריטית The Darkness זכתה להצלחת ענק והגיעה למקומות הראשונים במצעדים הבריטיים. הלהקה התפרקה ב-2006 והתאחדה מחדש ב-2012.
הלהקה סטיל פנתר מלוס אנג'לס זכתה לפופולריות עצומה על ידי שחזור ההופעות והמוזיקה של התקופה, יחד עם ליריקה הומוריסטית.
להקת הפוסט-הארדקור האמריקנית Black Veil Brides שינתה את סגנונה באלבום השני שלה "Set The World On Fire" משנת 2011 לסגנון שמושפע מאוד מסצנת הגלאם מטאל של שנות ה-80, וחברייה אימצו מראה הדומה מאוד למראה של מוטלי קרו בתקופת "Shout At The Devil" ולאיפור הפנים של להקת קיס. בדצמבר 2011 הם גם הוציאו EP בו יש גרסאות כיסוי ללהקת קיס ולבילי איידול.
ההצלחה הכי גדולה בהחייאת הז'אנר היא בשוודיה על ידי תנועת הסליז רוק, הלהקות Hardcore Superstar, Crashdïet ועוד זכו להצלחה עצומה במצעדים בשוודיה ופסטיבלים גדולים של גלאם מטאל מתקיימים שם כל שנה.
נוסטלגיה לז'אנר באה לידי ביטוי במחזמר הפופולרי "Rock Of Ages" שמבוסס על סצנת הגלאם מטאל ב-1987. ב-2012 יצא סרט בכיכובו של טום קרוז המבוסס על המחזמר. סרט ביוגרפי על להקת מוטלי יצא גם כן בשנת 2012.
להקות בולטות

| --- | --- |
 מוטלי קרו  דף לפרד  Skid Row  טוויסטד סיסטר  Guns N' Roses  ואן היילן:  בון ג'ובי  יורופ  וייטסנייק  steel panther  אוונסנס
להקת Twisted Sister
להקת Skid Row בהופעה, 1989
הדרקון הראשון שלי (זיכיון)

| --- | --- |

לוגו הזיכיון
 בימוי:  דיקן דבילוס כריס סנדרס
 הופק בידי:  אולפני ההנפשה של דרימוורקס
 הכנסות:  ‏$1,636,312,926
 סרטים בסדרה:  הדרקון הראשון שלי הדרקון הראשון שלי 2 הדרקון הראשון שלי: העולם הנסתר
 אתר רשמי
פרסומת לסרט השני על אוטובוס קומתיים של אבליו לונדון (Abellio London)
ברק אובמה בסטודיו צילומי הדרקון הראשון שלי 2, 2013
הדרקון הראשון שלי (באנגלית: How to Train Your Dragon, ובתרגום מילולי לעברית: איך לאמן את הדרקון שלך) הוא זיכיון בידור אמריקאי של אולפני ההנפשה של דרימוורקס. הזיכיון כולל שלושה סרטים באורך מלא, 2 סדרות טלוויזיה ושישה סרטים קצרים. הזיכיון נחשב למוצלח, והכנסותיו ברחבי העולם כולו מסתכמות ב-$1,636,312,926,(הקישור אינו פעיל) מה שהופך אותו לזיכיון האנימציה השביעי ברווחיותו בהיסטוריה (אחרי "שרק", "עידן הקרח", "מדגסקר", "צעצוע של סיפור", "גנוב על הירח", "מכוניות", "מפלצות בע"מ" ו"קונג פו פנדה").(הקישור אינו פעיל)
שלושת סרטי הקולנוע של הזיכיון הם "הדרקון הראשון שלי" (2010), "הדרקון הראשון שלי 2" (2014) ו"הדרקון הראשון שלי: העולם הנסתר" (2019).
שתי סדרות סדרות הזיכיון הם "המגנים של ברק" (2011), "מאסטר הדרקון" (2015)
סרטי הזיכיון > הדרקון הראשון שלי

"הדרקון הראשון שלי" הוא סרט הראשון בזיכיון, והוא יצא ב-26 במרץ 2010. הסרט בוים על ידי דיקן דבילוס וכריס סנדרס, ובוסס באופן רופף על סדרת ספרים בעלת שם זהה מאת קרסידה קאוול. הסרט זכה להצלחה, והכנסותיו מסתכמות ב-$494,878,759 ברחבי העולם כולו, שכן הוא גם הועמד לפרס אוסקר לסרט המונפש הטוב ביותר.
עלילת הסרט הראשון מתרחשת באי ברק, אי בו חיים וויקינגים ודרקונים במלחמה אלו עם אלו. היקאפ, נער ויקינגי ובנו של סטויק, מנהיג שבט החוליגנים, מצטרף לקבוצת תלמידים המתאמנת בלחימה מול דרקונים המנוהלת על ידי חבר ילדות של סטויק. במסגרת אימוני הקבוצה יורדים עליו חבריו לקבוצה בשל כך שהוא חלש יחסית ועוד במיוחד ביחס לאביו, היקאפ רוצה להוכיח לכולם שהם טועים, ומחליט שברוצונו לתפוס את הדרקון החזק ביותר אצלם, דרקון נדיר ביותר ומסוכן מזן "זעם לילי", במהלך התקפה שביצעו הדרקונים על האי יורה היקאפ רשת תפיסה שקוטעת את זנבו של הדרקון ומפילה אותו לריצפה, היקאפ מחליט לאלף את הדרקון לאחר שהיה לו קשה להרוג אותו, ואף נותן לו שם - "שום שן". בעקבות אילופו של שום שן, מתקדם היקאפ בלימודי הלחימה כשהוא מנסה דברים על שום-שן, וכך מגיע לזירה עם חבריו כאשר בידיו ידע איך להביס את הדרקונים ללא לפגוע בהם, לאט-לאט מדרבן את הוויקינגים להפסיק להילחם עם הדרקונים, כי, לטענתו, הם לא מה שהם חשבו.
סרטי הזיכיון > הדרקון הראשון שלי 2

ב-27 באפריל 2010 הוכרז סרט שני בזיכיון. הסרט נכתב ובוים על ידי דיקן דבילוס, מביים הסרט הראשון לצד כריס סנדרס, שפרש מבימוי סרט זה לטובת עבודה על סרט אחר, "הקרודים". הסרט יצא ב-13 ביוני 2014.
עלילת הסרט השני מתרחשת כחמש שנים לאחר הסרט הראשון, כשהוויקינגי והדרקונים התאחדו באי. בזמן שהוויקינגים מאתגרים אחד את השני במרוצי דרקונים, היקאפ ושום שן יוצאים לחקור אזורים נוספים בעולם, כי כשרוכבים על דרקונים העולם יותר נגיש. באחת מהרפתקאותיהם של היקאפ ושום שן הם נתקלים בקרחון עצום שבו מאות דרקונים מסוג מיוחד, אשר ניצלו על ידי אימו של היקאפ - ואלקה, ואלקה שנחטפה בידי דרקון בהתקפה לפי 20 שנה כשהיקאפ נולד עדיין זיההת אותו, ומתאחדת איתו, ובהמשך גם עם אביו. היקאפ, יחד עם אימו ואביו, יוצאים לקרב נגד מנהיג רשע הכולא דרקונים בעזרת דרקון גדול יותר שנקרא "אלפא" במטרה להפוך אותם לחייליו.
סרטי הזיכיון > הדרקון הראשון שלי: העולם הנסתר

בדצמבר 2010 אישר ג'פרי קצנברג, מנכ"ל אולפני ההנפשה של דרימוורקס, כי יהיה גם סרט שלישי בזיכיון. דיקן דבילוס, תסריטאי ובמאי סרטי הזיכיון, אמר בראיון כי הסרט השלישי יצא במהלך 2016. קרסידה קאוול, מחברת סדרת הספרים שעליה מבוסס הזיכיון, אמרה כי הסרט השלישי יחתום את הזיכיון וכי סופו יהי דומה לשל סדרת הספרים, וכי הוא יסביר "מדוע דרקונים לא חיים יותר".
בספטמבר 2012 הוכרז כי הסרט השלישי ייצא ב-18 ביוני 2016, ובהמשך הוא הוקדם ביום אחד, ל-17 ביוני 2016. בספטמבר 2014 נדחתה יציאת הסרט בשנה ושמונה ימים, ל-9 ביוני 2017. בינואר 2015 נודע כי תאריך יציאת הסרט השתנה ל-29 ביוני 2018. ב-19 ביוני 2016, התאריך הועבר ל-18 במאי 2018, התאריך הקודם של סרט לגו 2: החלק השני.ב-5 בדצמבר 2016, התאריך הועבר ל-1 במרץ 2019.
לבסוף יצא הסרט לאקרנים ב-22 בפברואר 2019.
עלילת הסרט מתרחשת שנה אחר אירועי הסרט הקודם. היקאפ נהיה הצ'יף, ואנשי ברק כולם כבר מאמצים דרקונים ומתנהגים אליהם כדבר מובן מאליו, הם יוצאים בתור צבא דרקונים ורוכביהם על מנת למצוא לדרקונים את 'העולם הנסתר', מקום בו על-פי סיפורי אביו יוכלו הדרקונים לחיות ללא חשש. בדרכו עליו להתעמת עם גרימל הגריזלי - לוכד הדרקונים, האחראי לסיבת העילמות כל דרקוני "זעם לילי" מלבד  של שום שן, ולו גם דרקונית שלו מסוג זעם אורי.
סרטי הזיכיון > הדרקון הראשון שלי (2025)

בפברואר 2023, נמסר כי עיבוד קולנועי לייב אקשן בפיתוח. צילומי הסרט נדחו מיולי 2023 בגלל שביתת אמני הטלוויזיה והרדיו והתחילו בינואר 2024, והסרט עתיד לעלות לאקרנים ב-13 ביוני 2025.
הכנסות הזיכיון

הסרט הראשון בזיכיון, "הדרקון הראשון שלי", גרף בקופות ברחבי העולם $494,878,759, והסרט השני בזיכיון, "הדרקון הראשון שלי 2", גרף $618,849,989. בסך הכל, הכנסות הזיכיון ברחבי העולם כולו עומדות על $1,113,728,748,(הקישור אינו פעיל) מה שהופך אותו לזיכיון האנימציה השביעי ברווחיותו בהיסטוריה (אחרי "שרק", "עידן הקרח", "מדגסקר", "צעצוע של סיפור" ו"גנוב על הירח").
| סרט | תאריך יציאה | הכנסות> בארצות הברית | הכנסות> מחוץ לארצות הברית | הכנסות> ברחבי העולם כולו | דירוג הכנסות> בארצות הברית | דירוג הכנסות> ברחבי העולם כולו | תקציב | סימוכין |
| --- | --- | --- | --- | --- | --- | --- | --- | --- |
| הדרקון הראשון שלי | 26 במרץ 2010 | $217,581,231 | $277,297,528 | $494,878,759 | 167 | 207 | $165,000,000 |  |
| הדרקון הראשון שלי 2 | 13 ביוני 2014 | $176,942,978 | $441,907,011 | $618,849,989 | 262 | 142 | $145,000,000 |  |
| הדרקון הראשון שלי: העולם הנסתר | 22 בפברואר 2019 | $160,799,505 | $359,097,143 | $519,896,648 | 323 | 198 | $129,000,000 |  |
| סך הכל | סך הכל | $555,383,660 | $1,080,929,266 | $1,636,312,926 |  |  | $310,000,000 |  |
ביקורות

באופן כללי, זכו סרטי הזיכיון לביקורות חיוביות מצד מבקרים. באתר Rotten Tomatoes, קיבל "הדרקון הראשון שלי" ציון של 98% המבוסס על כ-204 חוות דעת,, "הדרקון הראשון שלי 2" ציון של 92% המבוסס על כ-180 חוות דעת., ו"הדרקון הראשון שלי: העולם הנסתר" ציון של 91% המבוסס על כ-241 חוות דעת. באתר Metacritic, קיבל "הדרקון הראשון שלי" ציון של 74% המבוסס על כ-33 חוות דעת,, "הדרקון הראשון שלי 2" ציון של 76% המבוסס על כ-39 חוות דעת. ו"הדרקון הראשון שלי: העולם הנסתר" ציון של 71% המבוסס על כ-39 חוות דעת.
| סרט | אתר Rotten Tomatoes | אתר Metacritic |
| --- | --- | --- |
| הדרקון הראשון שלי | 98% | 74% |
| הדרקון הראשון שלי 2 | 92% | 76% |
| הדרקון הראשון שלי: העולם הנסתר | 91% | 71% |
סדרת טלוויזיה > הדרקונים של דרימוורקס

ב-12 באוקטובר 2010 הודיע ערוץ Cartoon Network האמריקאי כי הוא רכש את הזכויות לשידור סדרת טלוויזיה שבועית המבוססת על הזיכיון. שידורי הסדרה החלו באוגוסט 2012. ב-2013 יצאה עונה שנייה לסדרה. שתי סדרות משלימות את פער הזמנים בין אירועי הסרט הראשון לסרט השני, והסדרה השלישית בין הסרט השני לשלישי. ב-2015 עלתה העונה השלישית שהחלה לשדר בנטפליקס עד העונה השמינית ב-2018 לאחר שנטפליקס קיבלה את זכויות השידור.
| עונה | עונה | מס' פרקים | שידור מקורי בארצות הברית> פרק בכורה | שידור מקורי בארצות הברית> פרק סיום |
| --- | --- | --- | --- | --- |
| 1 | הרוכבים מברק | 20 | 7 באוגוסט 2012 | 20 במרץ 2013 |
| 2 | המגנים מברק | 20 | 19 בספטמבר 2013 | 5 במרץ 2014 |
| 3 | מרוץ אל הקצה | 13 | 26 ביוני 2015 | 26 ביוני 2015 |
| 4 | מרוץ אל הקצה | 13 | 8 בינואר 2016 | 8 בינואר 2016 |
| 5 | מרוץ אל הקצה | 13 | 24 ביוני 2016 | 24 ביוני 2016 |
| 6 | מרוץ אל הקצה | 13 | 17 בפברואר 2017 | 17 בפברואר 2017 |
| 7 | מרוץ אל הקצה | 13 | 25 באוגוסט 2017 | 25 באוגוסט 2017 |
| 8 | מרוץ אל הקצה | 13 | 16 בפברואר 2018 | 16 בפברואר 2018 |
סרטים קצרים > אגדת דרקון הבונקנפר

"אגדת דרקון הבונקנפר" (במקור: legend of the boneknapper dragon) הוא סרט קצר באורך 16 דקות שפותח על ידי דרימוורקס. עלילת הסרט מתרחשת לאחר אירועי הסרט הראשון בסדרת "הדרקון הראשון שלי". הסרט שודר ב-14 באוקטובר 2010 יחד עם הסרט הדרקון הראשון שלי. הסרט מספר על הופעתו של בונקנפר בחייו של גובר. הבונקנפר הוא מיסטי ואגדי שמחפש עצמות כדי להרכיב אותן סביב לגופו חסר החוליות. הסרט דובב על ידי ג'יי בארושל, אמריקה פררה, ג'ונה היל ועוד רבים מקאסט "הדרקון הראשון שלי".
סרטים קצרים > ספר הדרקונים

"ספר הדרקונים" (במקור: book of dragons) הוא סרט קצר באורך 18 דקות שפותח על ידי דרימוורקס. עלילת הסרט מתרחשת בין אירועי הסרט הראשון בסדרת "הדרקון הראשון שלי" לסרט השני בזיכיון. הסרט יצא בתאריך 15 בנובמבר 2011 יחד עם הסרט "מתנתו של זעם לילי". את הסרט דובבו ג'יי בארושל, אמריקה פררה, ג'ונה היל ועוד רבים מקאסט הזיכיון. במהלך הסרט היקאפ וחבריו מעיינים בספר הדרקונים של ברק, ומגלים את סיפורו של יוצר הספר, בורק.
סרטים קצרים > מתנתו של זעם לילי

"מתנתו של זעם לילי" (במקור: gift of the night fury) הוא סרט קצר באורך 22 דקות שפותח על ידי דרימוורקס. עלילת הסרט מתרחשת בין אירועי הסרט "הדרקון הראשון שלי" לבין אירועי הסרט "הדרקון הראשון שלי 2". הסרט יצא ב-15 בנובמבר 2011 יחד עם הסרט "ספר הדרקונים". את הסרט דובבו ג'יי בארושל, אמריקה פררה, ג'ונה היל ועוד רבים מקאסט הזיכיון. הסרט מספר על חג החורף המסורתי של הוויקינגים ועל ההיעלמות של הדרקונים לאי הדרקונים.
סרטים קצרים > Dawn of the Dragon Racers

סרט קצר באורך 25 דקות, בשם "Dawn of the Dragon Racers", שוחרר ב-11 בנובמבר 2014. הוא בוים על ידי ג'ון סנפורד ואיליין בוגן, והוא כולל את הקולות של ג'יי ברושל ואמריקה פררה יחד עם צוות השחקנים מסדרת הטלוויזיה. בסרט, מצוד אחר כבשה אבודה הופך לתחרות בין היקאפ וחבריו על התואר הראשון של אלוף מרוצי הדרקון של ברק.
סרטים קצרים > הדרקון הראשון שלי: השיבה הביתה

"הדרקון הראשון שלי: השיבה הביתה" (במקור: How to Train Your Dragon: Homecoming) הוא סרט קצר באורך 22 דקות שפותח על ידי דרימוורקס. הסרט יצא ב-3 בדצמבר 2019. עלילת הסרט מתרחשת עשר שנים אחרי שהדרקונים עזבו את הוויקינגים בסרט "הדרקון הראשון שלי: העולם הנסתר". ילדיהם של היקאפ ואסטריד מאמינים שדרקונים הם מפלצות מסוכנות לאחר שמצאו את היומנים הישנים של סטויק, מה שמוביל את היקאפ ואסטריד להחזיר את הופעת סנוגלטוג כדי לשכנע אותם אחרת. בינתיים, שלושת ילדי "אור לילי" של חסר-שן והזעם אורי מגיעים לניו בארק ומחפשים את היקאפ, מה שמניע את הוריהם ללכת אחריהם.